قاهیره (عربجه: القاهِرَة‎، قَهَرَ ریشه‌سیندن، غلبه ائدمیش معناسیندا) میصرین پایتختی و عرب دونیاسی و خاورمیانه‌نین ان بؤیوک شهریدیر. بۇ شهر میصرین شومال شرق قیسمتینده و نیل چایی دلتاسینین یاخینلیغیندا یئرلشیب و نیل چایی اونون آراسیندان گئچیر و مدیترانه دنیزی اونون ۱۶۵ کیلومتر شوماللیغیندادیر. قاهیره ۱۴٬۴۵۰٬۰۰۰ نفر جمعیت و ۸۶٬۳۶۹ کیلومتر موربع مساحتله دونیانین اون آلتینجی بؤیوک شهریدیر.

قاهیره ۹۶۹-نجی میلادی ایلینده تأسیس اوْلوندو. تاریخ بویو میصرین بؤیوک خاندانلارینین پایتختی اوْلوب و آرا قرنلرده ایسلامی تمدونون ان موهیم مرکزلریندن بیریمیش و اونونجو میلادی قرنده نیشابور و بغداددان سوْنرا آیری رقیبی یوخوموش. ائله بونا گؤره ایندیلیغدا بۇ شهر تاریخی مسجیدلر (مین مینار شهرینه مشهور اوْلوب)، کؤهنه میصر و ایسلام تاریخی موزه‌لری، کیتابخانالار و اینتیشاراتلاردان دولودور و ایسلامی و عربی گئنیشلنمه مرکزیدیر. بۇ شهر همده عرب دونیاسینین ان قدیمی و بؤیوک فیلم و موسیقی صنعتینه مالیکدیر. الازهر دانیشگاهی سببینه کی ۹۷۰-نجی میلادی ایلینده تأسیس اوْلونوب، قاهیره دونیانین ایکینجی قدیمی اؤیرنج مرکزیدیر.
قاهیره